Свършиха местата във варненски кръчми за 8-ми декември | Stara-Zagora\nСвършиха местата във варненски кръчми за 8-ми декември\nЗаради кризата било модерно да празнуваме вкъщи. Студентите обаче и този път няма да са модерни. Голяма част от бъдещите висшисти се стягат за щур купон и то не по пантофи. Проверка на Дарик показа, чемного от варненските студенти вече са решили къде ще отпрашат за празника. Докато колегите им в София ще щурмуват най-вече Боровец, Банско, Велинград, местните студенти предпочитат по-близки до Варна дестинации. За празника са отделили средно по около 100-150 лева. „Ще празнуваме до Разград в една местност. Едно приятелче предложи да отидем там. Двете нощувки ще ни струват 50 лева, като всички останали разходи – храна, път и пр., са отделно. Предполагам, че още 100 лева са достатъчни”, разказа първокурсник от Икономическия университет. Третокурсничка от същото учебно заведение ще прекара 8-ми декември с приятели в Еленския Балкан. „Офертата ни е за 75 лева и включва две нощувки, две закуски и празнична вечеря. Транспортът е отделно”, обясни тя. Друга студентка също е избрала Елена, където да прекара 8-ми декември. „Ще ми струва 100 лева. В тези пари влиза абсолютно всичко – път, нощувки, храна, алкохол”, разказа бъдещата висшистка. По думи й осмодекемврийският купон излиза на същата цена, както й миналата година. Проверката ни показа, че най-търсените оферти както в Еленския Балкан, така и в курортите около града са за две нощувки със закуски и включена празнична вечеря с програма на DJ. Цените тръгват от 70-80 лева нагоре в зависимост от допълнителните глезотии, които предлага хотелът, като басейн, джакузи и пр. Един от хотелите на „Златни пясъци” например в офертата си е включил като екстра и ползването на каса за ценности в стаите. Друг е въпросът дали студентите имат ли нужда от подобна екстра... Със сигурност има студенти, които за празника ще останат във Варна. По-предвидливите вече са направили резервации в заведения. Кувертите за едни от най-вървежните кръчми в града отдавна са разпродадени. „Нямаме места”, „Вече всичко е пълно”, беше отговорът, който получихме в две от заведенията. Кувертите в тях са на цени от 25 и 30 лева. Празничното меню, както обикновено, включва салата, основно ястие и десерт. Алкохолът е органичен, т.е. за високоградусово настроение се плаща допълнително. Въпреки че празникът извън града или на заведение излиза доста по-солено, повечето от студентите ги предпочитат пред домашната пиячка: „Искаме разнообразие. И без това стоим тук през цялото време, някъде настрани да отидем е по-добре”, казват две бъдещи икономистки. И за финал един съвет от отдавна завършил студент. Не оставяйте за последната секунда решението къде ще прекарате празника, защото рискувате вместо като шеметен купон, да го запомните като досадно обикаляне по заведенията или като обикновено напиване като многото през студентските години.


НИВЕА МИЦЕЛАРНА ВОДА 3 в 1 ЗА СУХА И ЧУВСТВИТЕЛНА КОЖА 200 мл. (NIVEA MICALAR WATER 3 in 1 FOR DRY TO SENSITIVE SKIN 200 ml.), цена и информация\nНачало › Е-Аптека › Козметика › Грижа за кожата › Лице › Води › Мицеларна › NIVEA › Micelar water › НИВЕА МИЦЕЛАРНА ВОДА 3 в 1 ЗА СУХА И ЧУВСТВИТЕЛНА КОЖА 200 мл.\nНИВЕА МИЦЕЛАРНА ВОДА 3 в 1 ЗА СУХА И ЧУВСТВИТЕЛНА КОЖА 200 мл.\nВиж всички от NIVEA ›Виж всички Мицеларни води за лице ›\nДеликатната Мицеларна вода на Нивеа с натурално бадемово масло отстранява нежно грима около очите без триене и почиства в дълбочина. Грижовната формула 3 в 1 успокоява кожата, оставяйки я изключително мека.\nНачин на употреба: Нежно масажирайте в кожата с памучен тампон, като държите очите затворени.\nДерматологично и офталмологично одобрено.\nСъстав: Aqua, PEG-40 Hydrogenated Castor Oil, Prunus Arnygdalus Dulcis Oil, Panthenol, Sorbitol, Decyl Glucoside, Glyceryl Glucoside, Poloxamer 124, Propylene Glycol, Disodium Cocoyl Glutamate, Sodium Chloride, Trisodium EDTA, Polyquaternium-10, 1,2-Hexanediol, Citric Acid, Sodium Acetate, Phenoxyethanol.\nАналози на НИВЕА МИЦЕЛАРНА ВОДА 3 в 1 ЗА СУХА И ЧУВСТВИТЕЛНА КОЖА 200 мл.\nПРОВЕГОЛ ДЕГРИМИРАЩА ВОДА 500 мл. SVR\nСЕНСИТЕЛИАЛ МИЦЕЛАРНА ВОДА ЗА СУХА И ЧУВСТВИТЕЛНА КОЖА 250 мл.\nКОМЕНТАРИ КЪМ НИВЕА МИЦЕЛАРНА ВОДА 3 в 1 ЗА СУХА И ЧУВСТВИТЕЛНА КОЖА 200 мл.\nНИВЕА МИЦЕЛАРНА ВОДА 3 в 1 ЗА СУХА И ЧУВСТВИТЕЛНА КОЖА 200 мл. Е СВЪРЗАН КЪМ\nпреди 190 дни, 22 часа и 4 мин.


борса.bg - Северна Македония в търсене на трети мобилен оператор\nСеверна Македония в търсене на трети мобилен оператор 26.09.2019 г.\nСеверна Македония е в процес на привличане на трети мобилен оператор, научи Борса.bg от BalkanEngineer.com. Условията за инвестиции, предлагани от държавата, бяха представени от Министъра на информационното общество и администрацията Дамян Манчевски на международната конференция ITU Telecom.\nПо време на събитието, което се състоя в Будапеща, македонската делегация, ръководена от г-н Манчевски, проведе срещи с представители на телеком операторите Telenor, Orange, AT&Tи други дружества. Министърът представи бизнес климата в Северна Македония, както и възможностите, които страната предлага на чуждестранните инвеститори.\nITU Telecom World е глобална платформа за правителства, корпорации и технологични малки и средни предприятия, целяща ускоряване на иновациите в ИКТ сектора. Тазгодишното издание на събитието се проведе от 9 до 12 септември в Будапеща, Унгария.


Иван от "Мастършеф": Не съм арогантен и самонадеян, а здраво стъпил на земята човек | ПО-КРАСИВИ\nНачало Рецепти и кулинария Иван от „Мастършеф“: Не съм арогантен и самонадеян, а здраво стъпил на земята човек\nИван от „Мастършеф“: Не съм арогантен и самонадеян, а здраво стъпил на земята човек\nПубликувано от megi · 18 май 2017 · 0 коментара\nПредставя ли си какъв ще е вкусът, дори да е съчетание от най-странните храни и подправки – гарантирано в чинията ще има бомба.\nВ това ни убеждава един от претендентите за титлата на готварското предаване „Мастършеф“ Иван Киров.\nИван от „Мастъшеф“\nИван е сред най-възрастните участници в третия сезон на предаването, но е и сред най-талантливите и борбени. Той твърди, че може всичко и нищо не може да го изненада в кухнята – нито като продукти, нито като техника.\n„Хората, които не ме познават ще кажат, че съм много арогантен и самонадеян, но аз съм човек на 50 години, здраво стъпил на земята и когато казвам, че умея нещо, значи наистина е така“, обяснява ни Иван. Твърди, че никой не му е показвал нищо и е научил всичко, което може, на принципа проба-грешка.\n„Иначе много обичах да гледам баба ми как прави баница като бях малък. Идваше поне веднъж в седмицата да прави баници много рано сутрин. Може би и така съм се запалил да седя в кухнята и да ми е приятно в нея и да искам постоянно да готвя нещо вкусно. Предизвикателство е да вземеш нещо сурово от магазина, което не прилича на нищо и след това да направиш нещо „уау“, споделя страстта си Иван.\nДнес обича да готви всичко и постоянно и никога не му омръзва. Едно от първите неща, които прави обаче е торта гараш, още когато е около 10-годишно момче.\n„Интересното й беше, че е без брашно и много добре ми се получаваше“, спомня си готвачът. „Иначе обичам да приготвям много и меса, но аз самият не обичам толкова много месото. Не съм вегетарианец, но просто не съм фен. Обичам да правя сладкиши и много постни неща. За мен един от върховете в кухнята е да приготвиш убийствено вкусно постно ястие. Защото, когато готвиш с месо, то дава определен вкус на храната и дори да пропуснеш нещо, няма да се усети. А при постните е по-различно“, убеден е мъжът.\nНай-любимото му е да не знае какво ще готви и да сътвори поредния си шедьовър с подръчни материали. Хората около него пък постоянно искат да им готви. „От няколко седмици мои приятели ме карат да направя специалитета си – пълнено агне. Обезкостявам го цялото, изтънявам го, налагам дроб сърмата и го навивам на руло. Така ястието отива на друго ниво“, казва пред „Телеграф“ Иван.\nВ „Мастършеф“ го записва дъщеря му.\n„Всичко стана много случайно – гледахме двамата телевизия и тя ми каза, че трябва да ида да им покажа как се готви. Миналата година една позната беше тръгнала да ме записва, но тогава ми се стори, че трябва да отговоря на много въпроси, а аз нямам търпение за това, та тогава не го направих. Тази година се оказа, че не е чак толкова сложно и даже е кратко“, спомня си кандидатстването за кастинга Иван.\n„Всички други сигурно казват, че са научили много в Мастършеф, но аз за момента не мога да кажа нещо такова. Единственото, което видях практически, е готвенето на ниска температура „су вид“. Бях го правил вкъщи, само че без да контролирам температурата и се получават нещата. Всъщност с това учудвам много журито – че мога на око да контролирам температурата“, хвали се Иван. Дъщеря му е и единственият човек, чиито гозби яде, освен своите собствени. „Ако не сме вкъщи и съм в заведение, ям само салата, защото иначе няма как да ми угодят на вкуса“, заявява готвачът.\n„В кулинарията за мен тоталният връх е сладкарството. Както в моята професия – строителството, е каменоделството“, разпалено обяснява Иван. Всъщност първата му и голяма любов е именно работата, с която си изкарва хляба – каменоделството.\n„Като бях малък, през ваканцията ходех да работя и занаята го научих в един каменоделски цех, в който се правеха надгробни паметници. Отидох, за да си изкарам малко пари за море, обаче камъкът като те иска и ти като го искаш, няма как. Вместо да поработя месец и да ида на море, седях 2 месеца и половина. След това започнах училище и след училище ходех да работя. Работата е ужасно тежка, но много ми харесва“, разказва мъжът. Днес казва, че прави „всякакви красиви неща“ – стъпала, настилки и облицовки от естествен мрамор и гранит, както и водопади от естествени камъни, които дават усещането, че си в планината.\n„Двете неща принципно са много далечни на пръв поглед, но и при двете се изисква много внимание, финес и усет. В готвенето не е нужно само да можеш да сготвиш продуктите, а трябва да можеш и да наредиш чинията. Да ги съчетаеш, така че да си допълват вкусовете. В каменарството е същата работа – за да направиш от един камък нещо красиво, трябва да имаш въображение и усет към него. За мен в камъка има живот и трябва да го усещаш, за да го направиш. Така е и при готвенето“, заключва Иван.\nЕтикети:new · готвене · Иван Киров · Мастършеф · сладкарство · ястия\n© 5543 ПО-КРАСИВИ


Пак високо напрежение в НС! Депутати наскачаха към трибуната и я обградиха!\nСтрастите в Народното събрание (НС) ескалираха. БЛИЦ припомня, че сред депутатите е и премиерът Кирил Петков, за да говори на петъчния блиц контрол, където започна да увърта за цената на природния газ, който ще получаваме от САЩ.\nА на фона на напрежението в НС премиерът Кирил Петков с типичната му усмивка започна да води телефонен разговор – така и не стана ясно с кого говори той.


90% от законите в парламента са писани "на коляно" | СЕГА\nПочти всички проекти не минават през обществени консултации, обсъждания и оценка на въздействието\nЗаконодателният процес в Народното събрание продължава да е обременен с много тежки недостатъци. Законовите промени се предлагат без сериозна обосновка, най-често липсва оценка на разходите и резултатите, въобще не се полагат усилия да бъдат информирани гражданите какво се изменя и какви ще бъдат последствията от поправките. Такъв извод може да се направи от резултатите, които представя последното проучване върху законодателната дейност, проведено от Националния център за парламентарни изследвания. Проучването обхваща първите 2 години от работата на сегашното Народно събрание и включва 338 законопроекта, внесени в този период.\nНай-често, за да се мотивира законодателната инициатива, депутатите и правителството ползват аргументи, свързани с правото на ЕС (24.2%), както и неефективност на съществуващото законодателство (21.5%). Прави впечатление, че в 15.8% от случаите вносителите се ограничават само до общо излагане на причините, т.е. липсва дълбочина и конкретика. Фрапиращите 89.9% от законопроектите изобщо не съдържат позовавания на изследвания и научна експертиза в своята обосновка. Това потвърждава налагащата се представа, че законодателните промени се пишат „на коляно”, без да се използва помощта на компетентни специалисти в съответните области.\nПълен провал отбелязва парламентът в графата „откритост”, която засяга както подготовката, така и последващото приложение на законопроектите. В 96.4% от случаите вносителите изобщо не са се присетили или не са поискали да запишат, че резултатите от законовите промени трябва да бъдат периодично публикувани. Мерки за повишаване на информираността на гражданите не са предвидени в 94.1% от законопроектите. Тези данни показват категорично, че парламентът и правителството почти никога не вземат предвид факта, че обществеността трябва да бъде наясно с това какво вършат и какви резултати са постигнали в своята законодателна дейност.\nВсъщност изглежда, че вносителите не се вълнуват особено от ефекта на своите предложения. В 70.4% от законопроектите не са вписани определени срокове за постигането на заложените в тях цели. Най-често (в 77.4%) не се посочва дори и размерът на финансовите средства, които биха били необходими за прилагането на приетата нова законова уредба. Направо смайващо е, че в 96.4% от случаите не са предвидени механизми за оценка на разходите и резултатите от съответната законодателна инициатива.\nКогато законодателстват, депутатите и правителството най-често се съобразяват единствено със себе си. В 94.7% от законопроектите няма посочена информация за проведени обществени консултации или обсъждания, на които да бъдат дискутирани проблемите и причините, налагащи промяната. В мотивите почти винаги (92%) липсват гледните точки на представители на заинтересуваните групи.\nПродължава практиката, която редица учени и специалисти определят като опасна, да се приемат законопроекти, чрез които в преходните и заключителни разпоредби да се изменят други закони. Това дори се превръща в тенденция - в настоящия парламент делът на такива законопроекти възлиза на 38%, докато в предния е бил 35%.\nпарламент, законодателство, закони, прозрачност, разходи, резултати\nНед., 14/07/2019 - 22:39\nИ с четирибуквената част южно от кръста.\nКрайно време е да върнат Искра Фидосова...\nПон., 15/07/2019 - 11:51\nДори не ми се чете. Наивно е да си приема, че фигурантите в парламента реално мислят и приемат закони. Мислят ги хората, за които са изгодни, а те ги дават на фигурантите за гласуване. Затова са и юридическите простотии, затова и се гласува, без да се знае за какво. Така е наредила Партията-Майка.\nВажното е, че в България вече няма условия за съществуване на организирана престъпност :) Поне т'ва каза, онуй, дето беше на някакъв уж важен пост, но виден представител на неорганизираните и непрестъпни групировки във властта.\nПон., 15/07/2019 - 15:44\nЕдин държавник констатира, че в тази сграда се намира нотариатът, който само подпечатва законите, а те изразяват щенията на един големец\nПон., 15/07/2019 - 18:16\nТам няма юристи специалисти в законодателното право, за това и законите са гола вода. В НС неграмотността е по голяма от тази в средните у-ща.\nПон., 15/07/2019 - 18:54\nХората 10 Божи заповеди не могат спазват пишат всякакви закони\nСр., 17/07/2019 - 17:28\nКЛЕВЕТА! ДОЛНА ЛЪЖА!\nПри юридически капацитети като мамата от рабфака и барни ръбъла такива работи не стават!!!!!!!!!!!!!!


САЩ: План за втора данъчна реформа | Investbg.net - Инвестиции\nБелият дом планира да представи план за нови данъчни съкращения по-късно през годината по време на президентската предизборна кампания. Това заяви Директорът на Националния икономически съвет Лари Къдлоу, който е висш икономически съветник на президента Тръмп.\n„Все още сме в процес на обсъждане на нови данъчни съкращения (Tax Cuts 2.0), като плановете за това ще бъдат оповестени по-късно по време на президентската предизборна капания – вероятно по-късно през лятото“, посочи Къдлоу за телевизия CNBC. „Данъчните намаления версия 2.0 ще подпомогнат за икономическия растеж на средната класа: Това все още е наша цел“.\nПрез последните месеци Белият дом започна да проучва втори кръг от намаляване на данъците, съсредоточен главно върху увеличаване на доходите на средната класа в САЩ – инициатива, оглавявана именно от Лари Къдлоу.\n„Това нещо няма да бъде завършено в продължение на месеци и ще бъде публикувано като стратегически документ в подкрепа на икономическия растеж по време на президентската кампания . Искаме да видим данъкоплатците със среден доход да започнат да получават най-ниските възможни ставки“, отбеляза Къдлоу през ноември. Тогава той също така каза, че „не знае, дали може да се стигне до данъчна ставка от 15% за средна класа, което звучи като доста добра идея“.\nArticle source: http://www.economynews.bg/сащ-план-за-втора-данъчна-реформа-news92954.html


Otgovornosti na upravitelya v svetlinata na zakona\nСъвременната икономика поставя много големи изисквания за мениджърите. В същото време управителните съвети на компаниите очакват резултати, понякога изключително високи и понякога дори нереалистични. От друга страна, принципите на социално отговорния бизнес налагат задължението за етично поведение и предотвратяване на морално съмнително поведение.\nТова е над доброто измерение на проблема. Мениджърът, чието обучение е да управлява търговската мрежа, трябва да помни персонала в края, до каква степен последният съществува. Постоянната ротация на недоволни служители не помага в практиката на бизнес задачите, което е достатъчно, за да попречи на бъдещите кадри в перспектива.\nСъвременните системи, позволяващи управлението на предприятието, са голямо улеснение в това обстоятелство. Данните, които събират и променят, значително ускоряват процесите на вземане на решения. Например, те могат да се използват за записване на празници. Цифровото обработване на заявки за отпуск и отсъствия понастоящем показва личното състояние. Благодарение на това, жена, чийто дълг е да управлява търговска мрежа във всеки един момент, знае колко жени използват нова работа и колко хора планират отсъствие.\nВъпреки това, новият ERP софтуер не е просто отсъстващ регистър. Чрез натрупване на финансови възможности те значително ускоряват работата на счетоводните отдели. Благодарение на това институцията непрекъснато предава изготвената данъчна документация, лесно се определя и възможният ефект и връзката на вноските с генерираните приходи. Тези системи могат също така да обработват информацията за продажбите и внимателно да я проверяват с реална информация. Ще научим от тях, че като доказателство, най-големият интерес на клиентите е в петък следобед, а във вторник сутрин е лек. Благодарение на това, ние сме в състояние да планираме правилно графиките за гостите и да осигурим пълно обслужване по време на най-интензивните часове за продажба. Ние сме в състояние да въведем интересни промоции за привличане на потребители в мъртви нива.Всичко това е едно нещо - увеличава управлението на продажбите в по-голяма степен, помага да има по-добри продукти с по-малко ресурси. Независимо от това дали мениджърът има силен стил и здрави знания, трябва да го напише сам или да използва нов софтуер.


Как да изберете подходящите рекламни материали - Best Gift Bulgaria\nКакво се надявате да постигнете? Как мислите да разпространите своите рекламни материали? Как точно дейността, за която поръчвате рекламни продукти, се вписва в цялостната стратегия на вашата компания? Как точно ще измерите крайния успех?\nБез ясен план и разбиране за това как тези продукти ще бъдат интегрирани във вашата маркетингова програма, рискувате да пропилеете доста голяма част от вашия рекламен бюджет. А кошчето за отпадъци не е нито нова възможност за бизнес, нито потенциален клиент.\nНагласете продукта спрямо клиента\nНе избирайте продукт, който вие бихте харесали, а такъв, който вашата публика ще иска. Много е важно той да подхожда на вашата цел и послание. Чрез рекламните материали можете да разграничите настоящите си клиенти от потенциалните. Все пак трябва да има различно послание към клиентите и към хората, с които все още не сте започнали бизнес взаимоотношения.\nНе се поддавайте на шаблоните\nНякои компании имат рекламни материали, които са тяхна „запазена марка“. Те трябва да променят стратегията си. Вашите клиенти със сигурност вече имат рекламни продукти от предишни кампании. Голяма част от бъдещите ви клиенти също би трябвало да имат от старите ви материали. С нещо ново и различно ще постигате въздействие всеки път.\nСъставете си целева група\nНе раздавайте промоционалните си продукти на всеки, когото срещнете, дори и той да се вписват в параметрите на вашата аудитория. Набележете предпазливо само хората, върху които ще имате най-голямо въздействие. Например, ако раздавате от материалите си на всеки, който мине покрай вашия щанд по време на семинар и изложение, това ще намали стойността на вашите продукти, дори хората да попадат във вашата целева аудитория.\nДавайте и взимайте\nУверете се, че имате информация за контакт с всеки, който получава промоционални материали от вас. С настоящите и минали клиенти на фирмата всичко би трябвало да е ясно, но ако се опитвате да привлечете нови клиенти, е грешна стъпка да давате, без да вземете нещо в замяна.\nИзползвайте нещо, което има практическо приложение\nЗаложете на нещо, което вашите клиенти ще използват максимално често за колкото се може по-дълъг период от време. Изследване по темата показва, че използването на рекламни материали може да увеличи интереса към компанията с 69% и позитивната нагласа към фирмата с 84%. Това се дължи основно на честата употреба на промоционалните продукти. Допълнителен бонус са добрите впечатления от марката на хора, които не знаят за дейността на фирмата, но виждат някой да използва нейните рекламни материали.\nДобавете възможност за контакт с вас\nПродуктите може да са с широко приложение, добре ориентирани към правилната публика и да отговарят на вашата стратегия, но все пак, ако не сте оставили никакви координати за връзка, вашата кампания ще се провали. В използваните материалите включете колкото се може повече информация за връзка с вашата фирма: лого, сайт на компанията, телефонен номер и всякакви други възможности за връзка. Имайте предвид, че в голяма част от случаите ще разполагате със силно ограничено пространство за работа, така че се погрижете всичко да е систематизирано по перфектен начин и внимавайте да не изпуснете нещо важно.\nПромоционалните продукти оставят трайно впечатление за фирмата. По-добре не подарявайте нищо, вместо да подарите евтини и неизползваеми рекламни материали, които веднага ще бъдат захвърлени някъде от вашите клиенти. Имайте предвид, че всичко е много тясно свързано и начинът, по който вашите клиенти се отнасят към подаръците, ще е същият като начина, по който ще се отнасят към вас и фирмата ви. Не искате да „захвърлят“ бизнеса ви като абсолютно непотребен в някой тъмен ъгъл на офис, нали?


КАКВО СЕ СЛУЧИ С ХЕЙЛИ РЕЙНХАРТ СЛЕД „АМЕРИКАНСКИ ИДОЛ“? - РИАЛИТИ ТЕЛЕВИЗИЯ\nКакво се случи с Хейли Рейнхарт след „Американски идол“?\nХейли Рейнхарт беше просто момиче от Илинойс, което обичаше да пее в групата на родителите си преди American Idol. Безопасно е да се каже, че American Idol няма точно най-добрия опит за създаване на огромна звезда от своите състезатели или дори от своя победител. Има няколко много забележителни изключения. Но в по-голямата си част много от певците не стигат много далеч в кариерата си. Някои садори направо неуспешен. Поне по отношение на това да бъдеш в мейнстрийма. Всъщност, като се има предвид колко бъдещи звездисе яви на прослушване за риалити шоуто на Foxно не успя да премине през първия кръг, може да се каже, че American Idol всъщност направи повече звезди от хората, които е отхвърлен. Така че, справедливо е, че повечето фенове на American Idol са любопитни какво се е случило със знойния тип Стиви Никс с дрезгав глас, който е Хейли Рейнхарт.\nЗа много фенове на American Idol сезон 10, Хейли Рейнхарт беше звездата. Да, те обичаха да я изпращат с нейния конкурент Кейси Ейбрамс поради очевидната им химия. Но най-вече те бяха поразени от нейните вокални способности. Въпреки че не избухна от портата, Хейли в крайна сметка спечели съдиите и Америка с погледа си върху „Бени и Джетс“ на Елтън Джон. Това беше последвано от много последователна поредица от изпълнения, които показаха нейния невероятен вокален диапазон, личност и уникален вкус. Това я доведе до топ 3... но, уви, Хейли загуби от две кънтри звезди, Лорън Алиана и евентуалния победител, Скоти Маккриъри... Все пак това е Америка. Но докато American Idol беше нейното време в мейнстрийма, Хейли всъщност има доста впечатляваща кариера след дебюта си през 2011 г.\nКариерата на Хейли Рейнхарт първоначално пострада след American Idol\nСлед нейното време в American Idol и пътуването в American Idol Live! турне през 2011 г., Хейли подписва за кратко с Interscope Records, компанията на Джими Айовин. Хейли побърза да пусне вече записана работа и да пусне първия си албум там. 'Слушайте!' излезе през 2012 г. и намери първия си сингъл в „Free“.\nДокато Хейли постигна известен първоначален успех, като стигна до номер 17 в класацията на Billboard, нейният албум не успя да се продаде. Съобщава се, че поради това тя е била отпадна от Interscope Records . Въпреки че не знаем точно истинската причина, поради която тя се раздели с утвърдения звукозаписен лейбъл в края на 2012 г. Дори с тази загуба, Хейли продължи да промотира „Listen Up!“ и обиколи множество страни с това и нейните кавъри от American Idol.\nНо истината е, Хейли отново беше труден художник след като тя беше изхвърлена от Interscope. Тя дори се присъедини към сайта за финансиране на хора IndieGoGo, за да получи финансиране за един от нейните музикални видеоклипове. За нейно щастие, феновете на Хейли скочиха на нейна страна и й помогнаха да финансира музикалното видео и това в крайна сметка помогна за пускането на нейното EP през 2013 г. Приблизително по същото време Хейли наистина започна да се занимава с джаз и свири заедно с известния джаз оркестър на Ню Орлиънс.\nНевероятните кавъри на Хейли Рейнхарт дадоха тласък на кариерата й\nВлюбването й в джаза позволи на Хейли да се присъедини към редица големи изпълнители и дори да направи джаз кавър на „Creep“ на Radiohead. Музикалното видео за корицата й събра невероятните 49 милиона гледания в Youtube и нарасна до над 100 милиона.\n„Creep“ също й отвори вратата да направи редица други кавъри, които всички бяха успешни. Кавърите, направени в сътрудничество с групата Postmodern Jukebox, бяха толкова обичани, че тя успя да разпродаде много места по целия свят. Това я поддържа за известно време и я кара да си сътрудничи с други артисти. Но скоро тя се нуждаеше от друг хит... И така, дойде нейното поемане на 'Can't Help Falling In Love'.\nНе само, че Хейли използва класическата романтична песен в реклама за дъвки, но оттогава е излъчена в Spotify над 200 милиона пъти. Благодарение на огромния успех на кавъра на Елвис Пресли, Хейли улови редица други концерти, включително запис на коледни песни за филм на Hallmark и дори играе герой в анимационния филмНетфликсшоу, F е за семейството.\nБлагодарение на забавения й албум от 2016 г. „Better“ и любимите й кавъри, Хейли всъщност не е спряла да работи. Ясно е, че тя не е над или под нито един концерт. Тя ще го приеме, ако се чувства правилно и й позволява да прави това, което обича... да пее и изпълнява. Тези концерти включват множество колаборации с нейния колега от American Idol, Кейси Ейбрамс, и дориДжеф Голдблум от MCUв неговия джаз бенд.\nДокато Хейли прекарва голяма част от пандемията с приятеля си Дрю Долан, тя също е усилена на работа. Тя не само работи върху повече кавъри, повече джаз колаборации и друг албум, но също така участва във филма на Робърт Родригес, We Can Be Heroes.\nТака че, въпреки че Хейли може да не е толкова видима, колкото беше някога, няма съмнение, че тя е направила невероятна кариера за себе си и не показва признаци на забавяне в скоро време.


Ягодова терина | Изпробвана рецепта от Веселият Готвач\nЯгодова теринаРейтинг: Сложност: Изпробвана: 1 Любима на 23 готвача Снимката е добавена от gkostova04Снимка 21\nЗа слоя от шампанско:1 с.л. желатин1/3 ч.ч. захар1 и 1/2 ч.ч. шампанско или пенливо вино1/2 ч.ч. нарязани на ивички ягодиЗа ягодовия слой:1 с.л. желатин2 с.л. шампанско или пенливо вино900 г ягоди2 с.л. лимонов сок3-6 с.л. захар\nНачин на приготвянеЗа слоя от шампанско: 1/4 ч.ч. студена вода и желатина се поставят в малка купа, оставя се за около 3 минути да набъбне, добавя се захарта и се поставя на котлона на слаб огън. Бърка се докато захарта и желатина се разтопят (сместа не трябва да завира). В купа се смесват шампанското и разтворения желатин. Поставя се купата в по-голяма купа, пълна с лед и се охлажда, като се бърка често, докато сместа започне да се сгъстява и добие консистенцията на неразбити белтъци. Добавят се нарязаните на ивици ягоди и внимателно се разбърква. Правоъгълна кексова форма се поставя върху поднос под ъгъл от 45 С. За целта се подкрепя с нещо подходящо. Изсипва се вътре сместа и се поставя в хладилника за около 2 часа докато се стегне напълно. За ягодовия слой: В малка купа се смесва желатина и 2 с.л. шампанско за 3 минути и след това се разтапя. Ягодите се пюрират с лимоновия сок и се добавя захар на вкус. Прецежда се през ситна цедка, за да се отстранят семките. Добавя се желатина към ягодовото пюре и се разбърква. След като слоя от шампанско се е стегнал напълно, формата се поставя на равна повърхност (по възможност директно в хладилника) и внимателно се изсипва ягодовото пюре. Оставя се в хладилника до пълното стягане на терината - поне 6 часа. За да се извади терината, формата се потапя за няколко секунди в гореща вода и внимателно се обръща. Реже се на порции и се поднася гарнирана с наколко резенчета пресни ягоди.Рецептата е добавена от mimsi на 13 Май 2009 г.Още рецепти за:Кремове, парфета и желета ⋅ Желета ⋅ Кремове с горски плодове ⋅ Ягодови кремове ⋅ Кремове с вино и шампанско ⋅ Френска кухняПодобни рецепти\n25 Юни 2013# 3gkostova04[Изпробвал рецептата]Много лек, свеж и вкусен летен десерт! Нямах подходящ съд и го приготвих в малки пластмасови чашки -- не е толкова естетично, но пък на мен ми беше много удобно. Освен това, не прецедих ягодовото пюре от семките, но на мен лично не ми пречат.[Изпробвана]25 Юни 2013# 2zarositИзглежда много вкусно!28 Май 2009снимки отmimsi[Автор на рецептата]\n13 Май 2009# 1mimsi[Автор на рецептата]Ще изчакам домашните ягоди за да направя този десерт. Изглежда невероятен! Ягодите, които са сега на пазара са безвкусни и доста скъпички 13 Май 2009Сподели рецептата


Кметът на Видин получи подарък от 8-годишно момче - Общество - Новини Бг\n27 юни 2018 13:08\nКметът на Видин Огнян Ценков е получил днес като подарък икона от 8-годишно дете, за да изрази своята благодарност за оказаната му помощ. Това съобщават от община Видин.\nПреди месец Огнян Ценков дари лични средства на осемгодишния Анхело за участие във фолклорен фестивал в град Охрид, Македония. В знак на признателност момченцето, заедно със своя баща, посетиха видинския кмет и му подариха икона на Св. Богородица, която са донесли от манастира "Св. Наум", разположен край Охридското езеро.\nПреди месец Ценков направи дарение по молба на родителите на детето, които нямат възможност да осигурят средства за пътуването и участието му във фестивала. Осемгодишният Анхело е ученик в СУ "Цар Симеон Велики" във Видин и има отличен успех. Той играе народни танци в детска фолклорна студия "Севернячета" във Видин.\n25 юни 201811:10\nОбщина Видин купи сметосъбиращи машини по проект за сътрудничество със Сърбия\n04 юни 201817:20\nВъзпитаници на езиковата гимназия във Видин представят България на младежко събитие в Европейския парламент\n29 май 201815:00\nБайталската чудотворна икона на Божията майка пристигна във Видин\n22 май 201811:09


Излъга ли Бойко Борисов, че няма връзка с аферата “Барселона”?\n21 February 2020 20:22:45 6676 преглеждания 8 коментар/а\nГузно на 23 February 2020 в 11:04:18\nРазбира се ,че излъга,но тоя път го сгащиха на тясно и започна да гледа като насрано 2 годишно дете - хем знае,че е направило беля,хем се усмихва - гузно.\nмими на 23 February 2020 в 18:54:40\nРазбира се, че лъже.Той прави това непрекъснато. Не е нещо ново.\nrego на 23 February 2020 в 21:23:57\nБойко Борисов, 2012, https://www.24chasa.bg/Article/1437360 "Има една госпожица, дето ми е по-близка. Милата, ако я обявя, ще я разкостят. Когато приключа с държавната работа, ще се оженя и ще си я прибера."\nЕ,и? на 25 February 2020 в 13:10:00\nКъде е името на Бойко в клипчето? Съшит с бели конци компромат. Искате ли да го сваляте, достатъчно е само стопяването на населението , затриването на нацията, повече от достатъчно даже, това е срам и позор за всеки управляващ! Само не с тези похвати, защото са отвратителни!\nрего на 28 February 2020 в 01:51:35\nзабравяш, че на въпроса, в писмото на Сашо Диков, поЗнава ли я и детето негово ли е , отговори с твърдо НЕ . Така, че не е тая, не може да има такова сърце, което публично да се отрече от детенцето си. И ако не е донесено от щъркел, майката му трябва да каже , кой е, а не да крият биологичния му баща при тая световна дандания, за която То един ден , горкото. с горест ще разбере..\nНезнаещ на 29 February 2020 в 11:22:30\nНе знам дали детето не е на Котарака и дали той скоро няма да го припознае официално... не знам\nДедо Йоцо на 29 February 2020 в 16:26:01\nБойко никога нее лъже.\n? Maybe I'm a robot на 6 March 2020 в 21:13:06\nИма ли поне един случай, в който Бойко Борисов да не е излъгал?


Palazzo Margherita - НАЙ-НИСКИ ЦЕНИ от agoda.com\nVia G. Marconi 45, Център на Позитано, Позитано, Италия, 84017\nВъз основа на 67 отзива "Magnificent views from the balcony. Comfortable beds. 10 mi..."\nИнформация за Palazzo Margherita\nPalazzo Margherita се помещава в елегантна сграда от 19-ти век, на върха на хълм в курортния град Позитано. Предлага изискани апартаменти с тераси или балкони с морски изглед. Най-близкият плаж е на 10 минути пеша.\nКлиматизираните апартаменти разполагат с големи прозорци и старинни мебели. Те включват кухня или кухненски бокс със съдомиялна машина, сателитна телевизия и пералня. Някои имат хидромасажна вана и изглед към Позитано.\nГостите могат да се възползват от безплатен Wi-Fi в сградата.\nPalazzo Margherita е добра отправна точка за разглеждане на другите градове по крайбрежието на Амалфи. Градовете Праяно и Амалфи са съответно на 6 и 15 километра.\nКърпите се сменят всеки ден. Апартаментите се почистват на всеки 3 дни.\nОбиколките с лодка са срещу допълнително заплащане. Моля, уведомете предварително Palazzo Margherita за очаквания час на пристигането ви.


Дермоиден синус – Уикипедия\nДермоидният синус (на английски: Dermoid sinus) е генетично, автозомно състояние на кожата при кучетата. Известно е също, (явно неправилно), като пилонидална киста, тъй като прилича на пилонидалната болест при хора. Въпреки това, за разлика от пиларната киста при хора, дермоидният синус при кучета е вроден дефект на невралната тръба (подобно на спина бифида при хората). Това заболяване се среща рядко при кучета и котки. То може да се появи като една или няколко бучки на линията на гърба, от основата на черепа до опашката. Според дълбочината му се различават 4 типа Дермоиден синус. Появява се в ембрионалния стадий на развитие. При нормално развитие на невралната тръба, гръбначния стълб се развива отделно от кожата. В случая на дермоиден синус, това разделение не е напълно осъществено. Поради това в някои случаи, дермоидния синус остава свързан с гръбначния мозък на животното, а в други случаи, синусите се оформят в "сляпа торбичка", която е по-малко опасно да се премахне. Хистологично дермоидалният синус обхваща космените фоликули, мастните жлези и потните жлези. Ако синус се инфектира, това може да доведе до менингит и миелит, симптомите на които са болки в гръбнака, скованост и повишена температура. По-тежките случаи могат да бъдат опасни за живота на заболелите животни. Дермоидният синус изглежда като миниатюрен отвор, където могат да бъдат забелязани няколко тъмни косъма. Най-често там се насъбират течности и мъртви косми, които предизвикват инфекция. След време се появява подутина, която се усеща при палпация (опипване с ръка). Диагностиката при всички случаи може да бъде потвърдена като се обръсне козината. Тогава отвора става видим.\nГенът на дермоидния синус се смята от някои за рецесивен, което означава, че животното трябва да получи по един дефектен ген от всеки родител, за да се развие болестта. Когато едният родител носи гена, а другият не, потомството остава носител и може да продължава да го предава на следващите потомства. Други смятат, че дермоидният синус е свързан с множество гени. При всички случаи поради генетичния характер на тази потенциално опасна болест, ветеринарните лекари съветват да не се разплождат животни, за които е доказано, че са носители на гена.\nДоказано е, че вероятността за проява на болестта намалява при вкарване на фолиева киселина в храната на кучките от една седмица преди чифтосването в продължение до първата трета от бременността. Това не е вреден продукт и е лесно достъпен в аптеките. Хирургичната намеса е популярно средство за защита, като се премахват необичайни тъкани и се затварят всички връзки на гръбначния стълб, макар че в някои случаи, се получава нарастване на синусите. Съществува разнообразие от тестове, като Myelogram или Fistulogram посредством които може да се определи дълбочината на синусите. Други, по-основни тестове, като например пълна кръвна картина, биохимичен профил, както и изследване на урината може да се извърши за да се определи дали съществува инфекция или други възможни проблеми. Сканиране посредством компютърна томография и магнитен резонанс може да определи дали съществуват неврологични симптоми за възпаление на синусите.\nПородите които могат да бъдат засегнати са родезийския риджбек и тайландския риджбек, при които болестта е наследствена. Среща се понякога и при Кери син териерите, Ши-тцу (на английски: Shih Tzus) и боксерите.\nДермоиден синус при Родезийския риджбек\nВзето от „https://bg.wikipedia.org/w/index.php?title=Дермоиден_синус&oldid=8247994“.


Гърция попада за 30 години в ямата на длъжниците - e-vestnik.bg\nГърция попада за 30 години в ямата на длъжниците\nГърция навлиза в един дълбок тунел на кредитиране от над 30 години, при едно несигурно бъдеще за излизане на страната от международния финансов контрол и при наличието на явна опасност от поставянето на гръцката икономика в „селективен дефолт“ от международните рейтингови агенции. Това са някои от обстоятелствата, при които късно снощи в Брюксел приключи срещата на върха на лидерите от еврозоната с приемането на споразумение за нова финансова помощ на Гърция.\nМакар че на нея всички страни направиха отстъпки, най-вече гръцкото правителство, европейците заедно с Международния валутен фонд (МВФ) решиха, че за спасителния план за Гърция има само един път и това е пътят на „една нова програма за страната, съвместно с МВФ и с доброволното участие на частни кредитори“. Според окончателния текст на споразумението тази нова програма ще бъде съпътствана и с една по-ниска лихва. Тя бе занижена от 4,5 на 3,5 на сто.\nДанните в споразумението на еврозоната за Гърция обаче будят силно безпокойство и доста въпросителни, които произтичат най-вече от следните неща:\nДоброволното участие на частните кредитори с около 37 млрд. евро (делът им е общо 50 млрд.) не представлява нищо друго, освен една „ролоувър-програма“ за преобразуване на дълга, която няма да остави незасегната Гърция. Този „ролоувър“ на дълга, който се базира на френския план, освен че се оказа решение, приемливо за европейците, тъй като дава време на Гърция да подобри финансите си, в крайна сметка значително ограничава потенциалните щети, които би могъл да понесе банковият сектор.\nНедостатъците на това решение обаче се свеждат до факта, че при решаване на проблема с дълга и неговото преобразуване не е изключено гръцката икономика отново да бъде поставена от рейтинговите агенция на крачка от „селективен дефолт“. Осигуряването на ликвидност на банките се смята за задължително условие, тъй като те могат да изпаднат в трудна ситуация и за това трябва да получат европейски гаранции. Гъцките банки досега са получили свежи пари и гаранци в размер на 100 млрд. евро.\nСпоред ЕС важното за момента е да се насърчи растежът, тоест да се хвърлят пари на пазара, за да се стимулира бизнесът, за да може де факто да заработи така нареченият план Маршал. Неизвестно е обаче дали новата програма за Гърция ще се сведе до някакъв нов меморандум с кредиторите и дали тя ще изисква нови мерки за икономии. Текстът й все пак е ясен. Засега става въпрос за нова програма.\nЕдинственото сигурно неща на този етап е, че технократите европейци и американци се готвят да се настанят трайно в Гърция поне за 30 години напред. За това подсказа и шефът на МВФ Кристин Лагард. Тежестта от кредитирането е огромна за Гърция. Към 110-те млрд. евро, отпуснати миналата година на страната по силата на първия меморандум с кредиторите от ЕС и МВФ, ще бъдат прибавени още 60 млрд. евро. Общо 170 млрд. евро. Остава да се види обаче колко ще е намаляването на гръцкия дълг.\nСпоред гръцкия премиер само замяната на едни облигации с други 30-годишни ценни книжа ще донесе изгода за страната в размер на 26,1 млрд. евро или 12 на сто от БВП. Френският президент смята, че тази облага може да е по-голяма и да достигне 24 на сто намаление на гръцкия дълг, тоест над 80 млрд. евро. Дали тя обаче ще е временна или дългосрочна? Засега ръководителите от ЕС и гръцкото правителство говорят за дългосрочно и жизнеспособно решение.\nКомпетентни представители от пазара се опасяват, че това ще е един временно жизнеспособен дълг. Те изтъкват, че от 159 на сто от БВП сега дългът може да падне до 129 на сто тази година и да скочи до 142 на сто догодина, така че ползата от това намаление да е 17 на сто. Премиерът Папандреу смята, че дългът е управляем през следващите 40 години.\nВ същото време възниква въпросът колко време ще продължи този международен финансов контрол над Гърция? По първоначални изчисления от Европейския механизъм за подкрепа Гърция ще получи заеми, които ще погасява до 30 години. Удължаването на погасителния срок на първия заем от 110 млрд. евро до 7,5 години може да достигне 15, а даже и 30 години, при положение че гратисният му период е 10 години. С други думи, заемите, които Гърция ще получи, ще надхвърлят значително 2040 г.\nНадзорът на „тройката“ кредитори от ЕС, ЕЦБ и МВФ върху Гърция ще продължи 30 години. Довчера не стана ясно кои са частните кредитори, които ще участват в новите заеми и дали към банките ще се включат и осигурителните фондове. Гръцките осигурителни фондове притежават облигации в размер на 25 млрд. евро и едно евентуално „бръснене“ от порядъка на 20 на сто би могло да донесе загуби за тях в размер на 5 млрд. евро.\nДруги открити въпроси са как тези фондове ще бъдат компенсирани, а също и как ще се процедира с лихвите. Защото Европейският фонд за финансово стабилизиране ще предоставя заемите при лихва от 3,5 на сто, а при частните кредитори тя ще е 4-5 на сто. И в двата случая лихвите са драматично високи, защото всяка загуба на частните кредитори ще трябва да се поема от гръцката държава.


Вихрен – Северен гребен (AD-) – Пирин – Алпийски маршрути\nВИХРЕН – СЕВЕРЕН ГРЕБЕН\nСеверната стена на Вихрен с маршрута, снимана късно през Ноември.\nТрудност: АD- | до 45° | UIAA II+\nДължина: 300m, от малка премка с кулоар, слизащ на изток, непосредствено под началото на ръба;\nНеобходим инвентар: 1 пикел, 60м въже (ако планирате да изграждате площадки), 3-4 френда среден размер, 3-4 средни и големи клеми, 6 примки по 60см, 3-4 дълги (120 – 240см) ленти за осигуровка през камъни; 2-3 скални клина няма да са излишни\nНай-подходящо време за изкачване: края на март до края на април; в определени случаи и до средата на май, стига скалите в долната част на ръба да са покрити или добре замръзнали\nПроблемите на този маршрут и причините за високата му категория (AD-), предвид терена, който предлага, са силно нестабилната структура на мраморните скали по него и почти несъществуващите възможности за изграждане на надеждна осигуровка. Също така и големия потенциал за опасни падания с твърде сериозни последствия наляво, във Фунията (дясната част на северната стена на Вихрен) или надясно, по стръмните снежни склонове – особено в средната и най-тясна част на ръба. Освен това, връщане назад по маршрута е възможно само с откатерване. Потенциални рапелни площадки биха били, най-малкото, съмнителни и ненадеждни.\nПри абсолютно перфектни условия, техническата и обективна трудност на маршрута може да се възприеме от катерещите и като ниска – около PD+.\nТози маршрут не изисква високи технически умения, но затова пък, много добра преценка за условията и не търпи никакви грешки.\nОсновният определящ фактор за безопасността на преминаването е качеството на снежната покривка.\nПреминавания са възможни от края на ноември, но поне до края на Януари снегът по ръба често представлява тънка кора (до 4-5см) върху неконсолидирана снежна захар, която има слаба връзка със скалата отдолу. В тези условия употребата на снежни осигурителни точки не е възможна. Катеренето е възможно, но се превръща в лесно, но опасно микстово, в което не виждате върху какво стъпвате и са възможни подхлъзвания по плочи с потенциал за много сериозни последствия. Другият проблем, толкова рано през сезона, идва от липсата на добра спойка между камъните. Температурите през деня са сравнително високи и дори под снега, скалата не е споена добре. Възможни са падания на водача, или инциденти с втория в свръзката, предизвикани от ронливи камъни на неочаквани места.\nВ редки случаи, през януари, се среща фирнован сняг в слабо изразените кулоарчета вдясно под средната третина на ръба (отбелязани на схемата с пунктир). По тях може да бъде избегната средната и най-опасна част на ръба.\nОптимални условия за изкачване има в края на Март и през целия Април, предимно през нощта и в ранните часове на деня. По това време на годината снегът се фирнова добре, а скалните участъци (най-често) са добре покрити. Това прави преминаванията по-бързи и технически по-лесни. Трябва да се има предвид, че в този период, в средата на деня, качеството на снега ще падне значително, увеличавайки, по този начин, опасността по маршрута.\nПри благоприятни условия, маршрутът може да бъде преминат относително безопасно и в първите 10-на дни на месец Май.\nИзходен пункт: х. Вихрен, м. Шилигарника\nТърси се началото на металното въже, фиксирано от север под Джамджиеви скали или се намира началото на пътеката, водеща от ръба към циркуса на Големия Казан. Подсичайки Джамджиеви скали по пътеката или по въжето, достигаме за около 30 минути до заслон Казана, от където продължаваме на запад по лятната пътека за премката между Вихрен и Кутело. След като изкачим стръмен (до 35-40°) склон в основата на Кутело, траверсираме над скалния венец, спускащ се от дясната част на северната стена на Вихрен и се насочваме по него право към стената. За около 30 минути, от Казана, достигаме малка премка в основата на ръба, опасващ стената от алпийско дясно. От премката надолу започва тесен кулоар с наклон до 45-50°. Това място е началото на маршрута.\nСамо при много стабилни снежни условия, то може да бъде достигнато и чрез изкачване на тесния кулоар под премката, като той се достига през циркуса на Казана.\nВариант 2 – след траверс през Кончето и връхните коти на Кутело, се спускаме към премката между него и Вихрен и слизаме до началото на маршрута по снежните склонове, водещи към Казана.\n– лабилни камъни по целия ръб\nЗапочвайки от премката в основата на ръба, за около 70м по 45° снежен склон се достига основата на малък 12-метров скален жандарм. Изкачва се по него – кат. II+ – като в зависимост от условията са възможни варианти отляво или централно нагоре. След като изкачим скалите, сме в основата на средната – най-интересна и най-опасна – част на ръба.\nЗа около 150-170м ръбът става все по-тесен и въздушен, и поддържа наклон от около 45°.\nИзискват се деликатни, технични стъпвания с котките и добър толеранс за височини, за да бъде преминат бързо и безопасно. Поради липсата на достатъчно надеждна междинна осигуровка, често се налага едновременно катерене без междинни точки.\n!!! Паданията са абсолютно недопустими !!!\nВ последните 30-на метра от този участък, ръбът става по-широк и по-удобен за стъпване. Наклонът също намалява малко. В края на този участък има голям скален блок – отделен от остатъка от склона, но здрав. На него може да се направи площадка и тук приключват техническите трудности на маршрута.\nСлед изкачване над този скален блок, оставащите около 80м до върха постепенно налекват до 30°, а излизането на връхната кота е, на практика, хоризонтално.\nПри наличие на достатъчно стабилни снежни условия, средната част на ръба може да бъде заобиколена през слабо изразени кулоарчета на около 6-10м вдясно.\n! ! – Откатерването по маршрута е силно непрепоръчително – ! !\n1. По северозападния ръб на Вихрен (F+/PD-) до премката, към Казана и обратно по подхода.\n2. По Джамджиев ръб (PD+)\n3. По южния склон на вихрен, през Хвойнати връх и Муратово ез.\n4. По южния склон на Вихрен, през Кабата и по лятната пътека за х. Вихрен – САМО ПРИ СТАБИЛНИ СНЕЖНИ УСЛОВИЯ!


Актуализират списъка на стоките и услугите, които се възлагат на хора с увреждания - Новини - econ.bg\nАктуализират списъка на стоките и услугите, които се възлагат на хора с увреждания 0\nОчаква се промените да осигурят равнопоставеност при трудовата заетост\nСписъкът на стоките и услугите, които се възлагат на специализираните предприятия на хора с увреждания по Закона за обществените поръчки ще бъде актуализиран. Това реши правителството на редовното си заседание.\nСписъкът съдържа нови позиции, предвид разширяване на дейностите на специализираните предприятия и кооперации през последните години.\nЧрез актуализирането на списъка се създава инструмент за реална подкрепа и осигуряване на трудова заетост на хората с увреждания в специализираните предприятия и кооперации. По този начин се създава икономически механизъм, който гарантира равен старт за специализираните предприятия и кооперации и работещите в тях, така че да могат да се конкурират ефективно на съответните пазари, при еднакви условия с другите форми на предприятия.\nОчаква се да се съхранят възможностите за трудова реализация на хората с увреждания чрез подкрепа за достоен труд и предотвратяване на фалирането на специализираните предприятия и кооперации на хората с увреждания. С предложените промени се очаква да има и дългосрочен ефект за осигуряване на равнопоставеност при трудовата заетост на хората с увреждания в страната.


Бледи сенки, ярки отражения :: Когато всички се събирахме на маса\n15.01.2017 06:00 - Когато всички се събирахме на маса\nПрочетен: 14735 Коментари: 50\tГласове:\nПоследна промяна: 11.09.2017 20:16\nКогато всички се събирахме на маса,\nсветът бе млад, животът – весел, лек,\nс крила политаше добрата ни тераса\nна чашите от радостния ек.\nКак от брашнените, добри ръце на мама\nна обич дъхаше димящият комат,\nчорбица някаква – чорба такава няма,\nсармички, млин – бе, вкусотия, брат!\nТрептеше въздухът от цъфнали иглики,\nв кръвта надигаше зеленото талаз\nи в злака блясваха наточени мотики –\nче лозето не чака поп, а нас.\nПо тъмно сбрани пак на хладната тераса,\nпречисти стигахме звездите с песента,\nче кошер пълен бе животът прост и ясен,\nа Бог седеше с нас до сутринта...\nТагове: Бог, маса, лозе, хляб, обич, мотика, сговор,\n1. tota - Привет, Вени!\nКогато всички се събирахме на маса, наистина животът беше друг. Колко хубаво си го казала, "кошер пълен бе животът прост и ясен, а Бог седеше с нас до сутринта..."\nМного неща се промениха, настъпи отчуждението, дойде времето на индивидуализма, за съжаление. Можем да си спомняме за изминалото с носталгия...\n2. donchevav - Когато всички се събирахме на маса, ...\nДа, мила Ати - светът отскочи напред. Не се оплаквам - новото никак не е лошо. Не бих останала при масата и мотиката - сигурно никой не би искал, макар да е чудесно с пълнотата и удовлетворението, което семплият начин на живот носи. Но толкова други неща има, толкова постигнахме в този вълнуващ, модерен живот, толкова възможности имаме днес - а се надяваме и на още занапред, ако е рекъл Бог. Впрочем оная, същата маса, поне веднъж-два пъти в годината продължава да ни събира. Може би за да осъзнаем, че през годините се е променило всичко и ... нищо. Всичко, щом мама я няма. Нищо, щом продължаваме да се обичаме.\n15 януари е рожденият ден на моята майка - та затова съм малко тъжна. Светла й памет!\nПоздрави, мила Ати! И - благодаря за съпричастието! Винаги толкова добре ме разбираш! Светли дни за теб - с много топлина!\n3. anin - Наздраве!\nПожелавам хубави поводи за събиране отново! :)\n4. faktifakti - прекрасен спомен -\nсъс стих, изтъкан от сентенции-\n5. sestra - Доброто ни крепи\nпрез всички изпитания. А те свършват, то не. Знам, че вярваш в това, Вени. Съвършен е и този твой изказ.\n6. nalia - Като в приказка, Вени!\nБог е с всички, които се обичат:)\n7. donchevav - Пожелавам хубави поводи за съби...\nБлагодаря ти, мила Ани, много актуално пожелание - в сряда чакаме скъпи гости от чужбина - пак, живот и здраве, да напълним маса и души! Желая ти много усмивки в неделния ден!\n8. donchevav - със стих, изтъкан от сентенции- ...\nДа, мила Факти, споменът е жив. Все още правим тези срещи - дори ритуалът за мотиките спазваме:))) Нашата майка вече я няма, но традицията да правим супа "от нищо нещо" остана. Малко като с трите Сарандовици на Йовков се получи.\nБлагодаря ти за хубавите думи за стиховете - малко ме измъчи този петстъпен ямб - тромав излезе:))) Но - нали все се учим - докога?\nПрегръдка с пожелание за много слънце, обич и вихрени поетически видения за теб! Хубав ден!\n9. donchevav - през всички изпитания. А те свър...\nМила Стани, изпитанията продължават, права си. И не са просто количествено натрупване, о, всяко следващо си идва с перфектно ново качество - няма свикване. Не свършват - и слава Богу - без тях сме нищо. А доброто е бонус към вярата ни, краси човешкото в нас. Извинявай за философстването - такава ми е нагласата в този ден явно...\nБлагодаря ти за добрите думи - колкото съм по-несигурна /както сега с този тромав стих/, толкова по-чувствителна ставам към похвалите - и това ли е закономерност?:)))\nПрегръдка, приятелко! Ведър неделен ден!\n10. donchevav - Бог е с всички, които се обичат:)...\nТвърдо вярвам в това, мила Нали! И Бог, и близките ни, пренесени в отвъдното - и цялата природа - всичко помага на доброто в нас - стига да имаме очи, уши и сърце за него.:)))\nПрегръдка! Светла неделя!\n11. paciencia - Здравей, мила Вени!\nЧудесно възпоменание на твоята майка! Много въздействащи стихове! В мен събуди много мили спомени, които ме връщат в отминали времена. Координатор и организатор на трудовите ни бригади беше свекърва ми, която обединяваше цялото семейство около масата. Беше топло, уютно, ухаеше на обич...Мисля си, че майките притежават тази сила да обединяват, да създават уют, да разпръскват обич, която остава трайно след тях. Прегръщам те, Вени! С много обич!\nХубав стихо-спомен... Добре е, че къщата и терасата ти още са здрави...\nДа си жива, здрава и ти!...\n13. donchevav - Чудесно възпоменание на твоята ...\nТочно такива са и моите спомени, мила Вася! Велик тоталитарист беше моята майка - докрай никой не смееше думата й на две да пречупи! Пък го правеше мило, гальовно, в полутонове и усмивки - как да й откажеш! И аз се опитвам така сега, по неин тертип - но не ми се отдава - само на супа май го докарвам:))) Но сама се теша, че не е малко, достатъчно е, за да стане една маса весела ...\nПрегръдка, мила приятелко - с много обич! Бъди здрава и весела - пази се!\n14. donchevav - Хубав стихо-спомен. . . Добре е, че ...\nБлагодаря ти, Марине! О, да, здрави са, имаме грижата за това. Не знам дали помниш един мой постинг от началото на ноември миналата година: "Къщата, останала на края на света" - ти тогава ми писа: "Сигурно скоро сте се реновирали" и позна - току-що бяхме завършили един важен ремонт.\nБлагодаря ти за точните коментари - и за подкрепата! Хубав неделен ден и успешна нова седмица!\n15. troia - Вени,\nтолкова сладко си го описала, че усетих вкусния хляб и топлите сърмички.:) Когато на масата царува любов и разбирателство всичко е много апетитно.\nСега ти си в главната роля на майката приготвяща вкуснотии и създаваща уют.:)\n16. donchevav - толкова сладко си го описала, че ...\nНяма как да бъдат забравени тия вкусотии, излезли изпод майчините ръце - а съхранени в сърцето, лесно могат да се опишат - с обич, с вярна емоция.\nБлагодаря ти, мила Кате, за доверието - старая се, но знаеш как е - нищо не е същото в днешно време, всичко е по-трудно, по-сложно. Обаче се старая, не се отказвам. Ето - и днес чакам сина на следобедна закуска - нямаше време ни за обяд, ни за вечеря заедно - къде по-напред. А е пропътувал цяла Европа, за да дойде да ни види събота и неделя. Сложен живот, динамичен, мобилен - свят ми се завива! Аз пък си стоя в отопления добре семеен дом, всички печки варят и пекат - и чакам гости:)))))\nПрегръдка, мила приятелко! Весели януарски дни!\n17. rosiela - Животът - обикновен и чист-\n18. donchevav - Животът - обикновен и чист- е пре...\nЖивотът - обикновен и чист- е прекрасен!\nНапълно споделям! И винаги съм се стремила към такива прости, органични взаимоотношения с хората, земята, природата, битието - макар че - съзнавам, в днешно време повече кокетираме с простотата, отколкото истински да живеем в нея.\nПоздрави, скъпа Росиела! Хубав неделен следобед!\n19. wonder - Идилично-красива и земно-неземна ...\nИдилично-красива и земно-неземна картина, в която почувствах природата, Бог и онзи домашен уют, пълнещ душата с обич.\n20. donchevav - Идилично-красива и земно-неземна ...\nБлагодаря ти, Дела! Ако мразя нещо от сърце, то е умилителният поглед към миналото. Не бих заменила нито ден от неясното си бъдеще за сияйните години на миналото - може би това е типично за всички Стрелци. Но си права за хармонията - има я точно в ония, простите неща. А над всички тях е обичта - нея трябва да запазим, за да го има и всичко останало.\nБлагодаря ти за добрия поглед, за красиво изречените думи! Успешна седмица!\n21. emi1ts - Красота\nи вълнуващи спомени!Със сигурност и ти владееш майсторството да събираш всички около масата с вкусни гозби и задушевни разговори!Поздрави и прегръдки мила Вени!Хубави дни!\n22. donchevav - и вълнуващи спомени!Със сигурност ...\nО, да, съпругът ми казва /той пък от какво се оплаква?/, че вкъщи винаги е като на ресторант - има по няколко варианта за първо, второ и трето, за закуска и десерт, а и всеки може да получи за нула време и друг кулинарен специалитет по желание. Но нищо не остава - нали къщата ни е с две врати - и на кръстопът:)))))))))))))))\nПрегръдка, мила Еми! Успешна седмица, приятелко!\n23. ve2666 - Сега всеки сяда на масата по разл...\nСега всеки сяда на масата по различно време, набързо става и не оценява и най-богата трапеза. Господ гледа и не одобрява. Хареса ми много!\n24. stela50 - Вълнуващи и топли спомени... обич и памет...\nМир и светлина на душата на майка ти, Вени !\nНезависимо от препускането на времето, любовта и доброто\nсъбират хората около трапезата, стоплят сърцата, зареждат\nдушата с вяра и надежда... може би по различен начин,\nно родния дом пази този невероятен уют и сладкото ухание\nна майчините гозби през годините... толкова отдавна ги няма\nмоите мама и татко, а не съм забравила топлината на ръцете им,\nвкуса на любимите ястия и още... и още. Завинаги.\nПрекрасен постинг, мила приятелко !\n25. donchevav - Сега всеки сяда на масата по разл...\nО, да, на младите сега всичко им е даденост. Един хамбургер на крак, когато са гладни, им идва по-добре от домашна баница, за която трябва да чакат, чеи да сядат, да водят разговори, да губят време... Пък и в топлите витрини на веригите магазини всичко има. Вкусовете се промениха, ценностната система се измести, всичко е различно. Е, това е моята кауза - да запазя традицията да сядаме на една маса всички, в най-разширен състав - поне един-два пъти в годината. Засега все още се получава, но след нас - ще поемат ли младите щафетата по опазване на родовите ценности и обич?\nБлагодаря ти за коментара и приемането в "Любими", скъпа Василка! Винаги си добре дошла! Прегръдка!\n26. donchevav - Мир и светлина на душата на майка ти, ...\nБлагодаря ти, скъпа Танче! Винаги си така чувствителна - и прозорлива, и съпричастна. Страхотна си, приятелко! Да, зареждане е...и обич...и памет... Много ми се иска, когато се събираме, всичко да е както е било някога при нашите родители - питите и баниците, супата и печеното, салатите и десертите - в същите тенджери и тавички, в същите кърпи и месали, чинии, прибори - всичко. И сякаш времето спира. Пренасяме се в други измерения, усещаме сякаш присъствието на ония, които не са вече сред нас, чувстваме одобрението им, това е такова едно зареждане - и със сила, и със светлина - че ни стига на нас, живите, за месеци напред. Приемам го като свой дълг - и съм щастлива, когато успея, когато видя радостта в очите на децата си, усмивките им. Колко му трябва на човек! Много малко - но обичта и привързаността на членовете на семейството е сред задължителните потребностти.\nПрегръдка, мила Танче! Бъди щастлива, мила приятелко! Хубави, здрави и весели януарски дни!\n27. litatru - Мила, Вени!\nСътворила си в няколко строфи, (досущ като художник, рисуващ върху платно), една чудесна картина, в която се чувства семейната идилия в българския (твой) дом.\nПоздрави и хубава вечер, мила Вени!\nВени, радвам се, че си имала волята да пишеш за нещо, което все повече, поне на мен, ни липсва. И аз помня тези моменти, но като знам каква буца ще заседне на гърлото ми, не смея да започна. Аз помня кой какво казваше, какво се сервираше, кой как изглеждаше...\nУви, минало свършило!\nПо една целувка по бузките от мен и Лида!\n29. donchevav - Сътворила си в няколко строфи, (...\nБлагодаря ти, мила Литатру! Спомените сами се проектират върху платното на нашето съзнание - и рисуват, рисуват, все по- сложни, нежни, филигранни плетеници от образи, емоции, реакции. Оживяват скъпи лица, заехтяват гласове, аромати се носят, звън на чаши...ех, скъпа паралелна реалност, в която ти се иска да потънеш някога - и да не изплуваш! :)))\nБлагодаря ти за красивия, емоционален коментар! Прегръдка, мила Литатру! Слънце в душата ти!\n30. donchevav - Вени, радвам се, че си имала волята ...\nБлагодаря ви, мило семейство - на тебе, скъпи Пиер, и на разкошната Лида! Болка е - но и обич, а в обичта винаги има сила. Сила да изкажеш, и сила да направиш. Аз вече писах някъде по-горе - да се събираме цялото семейство в разширен състав:)))поне един път-два пъти годишно, е кауза за мене. Затова и поддържаме с брат ми бащината ни къща - огради, покрив, улуци, водопровод и пр./повече брат ми, по-малко, предимно като вдъхновител - аз/. През ноември направихме доста голям ремонт /пълно отводняване/с дренажни тръби, циментови ризи и пр., е, сега чакам гости до 2-3 дни да полеем новата придобивка. Пак ще има маса, ако рече и да пекне слънце- направо на голямата тераса ще е - тя е правена точно с такава цел. Изгледът от нея към връх Ботев е невероятен. И не ми е толкова тъжно, макар че на днешния ден - рождения ден на моята майка, ние винаги се събирахме... Не ми е тъжно, защото поне засега нищо не е изгубено - пак така се събираме, печем питки и баници, правим супи и скари, прекопаем градините, разтребим из къщата и ...всеки с грижите си. И вярваш ли ми - макар че живеем далече - брат ми- чак в чужбина, дори саксиите с цветята на майка ми сме запазили - както и котките й, разбира се:)))) Веднъж седмично ходя да им оставям храна. Та така - сила и воля за живот - това ни дава бащината къща и додето има и най-малката възможност - ще я поддържаме жива.\nБлагодаря за хубавите думи! Скъпи Пиер, подкрепям най-горещо твоята кауза за развенчаване на псевдонаучните доводи за това къде е гробът на Левски - нека твоята истина победи!\nСпокойна, уютна и обичлива вечер ви желая, мило семейство! Прегръдки с обич!\n31. zemja - Поклон пред паметта на майка ти, Вени!\nС този стих събуди мили чувства у всеки, който милее за дом и семейство.\nЗащото семейството е стожер през всички сезони на един човешки живот.\nА ямбът ти съвсем не е тромав...\n32. donchevav - С този стих събуди мили чувства у ...\nДа, семейството е стожер - а българинът е семействен човек. Но както се случва напоследък - нищо не е такова, каквото е било. И става още по-тъжно.\nБлагодаря ти, че си обърнала внимание на моя ямб:))) Наистина ме измъчиха тия 13 срични стихове/6+7/ с цезура по средата!\nПоздрави, мила Ели! Весели януарски дни!\n33. kasnaprolet9999 - Много носталгично, надявам се в...\nМного носталгично, надявам се всеки от нас да има подобни спомени, защото така живеят добрите хора. Много хубаво си го написала, но някак се натъжих, защото ми напомня за хора, които вече не са около мен. Поздрави!!\n34. donchevav - Много носталгично, надявам се в...\nСъжалявам, мила Неви, не бих искала някой да се натъжава - това трябва да са стихове на обич и признателност, че всичко се е случило, че е било. Както хубаво ти казваш, за да продължаваме да живеем като добри хора... Но...болка има, особено на такъв ден като днешния. Доскоро всички се събирахме на рожден ден на майка ни, пожелавахме й здраве и дълголетие, а тя, усмихната, жизнена, енергична, ни уверяваше, че мисли да чества и стотния си рожден ден през 2031 година. Почти щеше да познае - но съдбата обърна цифрите - почина през 2013 година...\nСтрахотна статия прочетох при тебе - разбрах, че това е доклад на семинар по билкарство. Сигурно си имала голям успех! Поздравления, мила Неви, гордея се, че те познавам! Пожелавам ти много здраве и още по-голям успех и постижения!\n35. rosiela - Мила Вени,\nняма да ми се обидиш от една истина за нелошите иначе Стрелци: те трудно различават добрите от недобрите хора и понеже си имат доза позитивен наивитет, Бог им дава и повече късмет!\n36. flymore - Събра ни на маса на 15 януари...\nпреди 9 години...татко...Сега отново...Имаше и сълзи, имаше и усмивки...Пораснахме, пораснаха и децата, но стожерът липсва...\n37. donchevav - Животът - обикновен и чист- е пре...\nНе, няма да ти се обидя, напротив, в твоята характеристика за Стрелците има всичко, което бих желала да притежавам. Не деля хората на лоши и добри. Всеки мисли себе си за добър, коя съм аз да му разяснявам, че греши:))) А когато някой ме нарани, просто го записвам в графата "нещастни":))) Дай, боже, и за късмета да си познала - и какво му остава друго на човек, освен да благодари!\nБлагодаря ти, скъпа Росиела! Добър и красив да е денят ти!\n38. donchevav - преди 9 години. . . татко. . . Сега ...\nТъжно, мила Флай, много тъжно ми стана - така, както си го написала, и с това съвпадение на датите...! Тъгата по нашите починали родители си я носим цял живот - и току припламне в спомените. Светла му памет на твоя баща, мир на душата му!\nЗа стожера също до болка си права - и не съвсем. Да, няма я нашата опора, сигурното рамо, обединителния център - но от друга страна, неусетно ние сме станали този стожер, от нас търсят опора и сигурност. И е страшно, и е радостно - нека пребъде тази родова приемственост от век във века!\nБъди храбра, обичана, щастлива, мила приятелко! Прегръщам те с обич!\n39. hel - Хубаво е на трапеза с близките. Х...\nХубаво е на трапеза с близките. Хубави спомени. Времената се менят. Сега и да се събират, то е по заведенията. Кой ще ти готви! Новите домакини, пък и ние вече сме поразглезени. Скоро празнувахме рожден ден в заведение. Лампите загаснаха и всички в заведението бяха зрители и участници в духането на свещите. Интересно. А до нас има хубав китайски ресторант със самостоятелни стаи. Групата си е сама. Ново време!\nМисля си, че има млади хора, които не забравят старите традиции, но не се отказват и от новостите. Колкото и да сме отчуждени, щом се намери някой да запали огън, събират се хора и се отварят един към друг. :) Поздарв, Вени, за хубавия постинг!\n40. donchevav - Хубаво е на трапеза с близките. Х...\nСигурно си права... Аз обичам да готвя - и рядко изяждаме сами едно ядене - все се намира някой да ни прави компания. Производители сме на всичко освен сол и газ:))), затова продуктите не са проблем - месо, плодове, зеленчуци, брашно, яйца, мляко - свръхпроизводство. Е, как да не готвиш и да не каниш на маса:)))) Но иначе си права. И аз чествах рождения си ден в едно красиво заведение - поне на този ден да не шетам. Беше точно както ти го описваш - вълшебно изживяване! После показвах снимки - и всички възкликваха: "Ама това ти ли си? О-ле, колко си..., о-ле, как си...!". Прави са, като са свикнали да ме виждат все у дома, попотена от горещината на печката:)))\nЕ, времената се променят, с тях - и нравите - но от род в род трябва да пребъде обичта, привързаността, уважението към възрастните, за да се запази духът на българското в нас. Иначе ще се изгубим в ежедневните си проблеми, ще се претопим в пъстрото множество, ще загубим пътищата към родното, ще изчезнем. Една маса винаги трябва да ни свързва - за да ни има като самосъзнание.\nИзвинявай за нощните философствания! Прегръдка, мила Ели! Още веднъж, честит успех на конкурса! Много се радвам - поздравления от сърце!\n41. ikra - Привет!\nХората имат най-различни спомени... Едни спомени карат да се просълзим, а други да се усмихнем... Надявам се твоите да бъдат все усмихващи!\nБъди жива и здрава и все усмихната!\n42. zemela - Усмихнат детски спомен :) Поздр...\nУсмихнат детски спомен :) Поздрави, Вени!\n43. donchevav - Хората имат най-различни спомени. ...\nПривет, Икра! Прав си - има всякакви спомени. Мисля, че този е един от най-светлите - наистина предизвиква усмивка, а и желание онова, доброто време, да продължи. Защо не - родното място е достатъчно силен притегателен център за завръщане поне един път в годината - стига да знаеш, че там някой те очаква, че ще те посрещне с любов. И на пълна маса:))))\nБлагодаря ти за хубавите пожелания и някак си ми се иска да ти ги върна - само добри случвания и поводи за радостни усмивки да имаш, приятелю! Поздрави!\n44. ikra - Много благодаря!!!\n45. donchevav - Усмихнат детски спомен :) Поздр...\n:))) Така е, Вики! А се усмихвам, защото не е само детски този спомен, тоталитаризмът действаше в родния ми дом до последния ден на майка ми - призовеше ли ни, кой където и да е, трябваше да се отзове. Мисля, че това ни научи на сплотеност, на отговорност пред общите семейни интереси - и на обич естествено, защото и тя трябва да се подгрява с по-чести срещи на маса:))))\nПоздрави, мила Вики! Усмихнати януарски дни ти желая!\n46. natali60 - Поздравления и от мен, Вени,\nза топлото и сърдечно стихотворение. Усмихва душата.\n47. donchevav - за топлото и сърдечно стихотвор...\nБлагодаря ти за добрите думи и за усмивките, мила Натали! Прегръдка и от мене с пожелание за светли дни!\n48. vilish - Здравей, Вени!\nЕ, и аз да приседна на масата с теб! :)))\nБлагодаря ти за топлотата, събудените спомените, по човешки споделените радости и уюта на дома. Времето е друго, но е възможно да съхраним желанието за близост и споделяне на мигове заедно с хората, които обичаме .... Когато и както е възможно!\nСпокойни дни и много усмивки!\n49. donchevav - Е, и аз да приседна на масата с теб! ...\nЗаповядай мила Вили, седни и - да ти е сладко! Ти си ми един от най-скъпите гости!\nМного вярно - трябва да съхраним желанието за близост и споделяне с близките на сърцето си хора - когато и както е възможно. В момента имаме гости от чужбина - хора, които сме чакали дълго време, почти година. И дали поради зимните условия, които не позволяват много варианти за общуване, дали от гостоприемство и искрена радост - не знам - но повечето време прекарваме около масата. Какво да се прави, изисква време и сили да се дегустират всички зимни дарове - и свински, и вински :)))\nПрегръдка, пирятелко! Весели, усмихнати януарски дни и на тебе!


В Сливен : Арестуваха трима, пребили врачка за отмъщение\nКриминалисти на ОДМВР-Сливен разкриха тежко криминално престъпление, извършено по особено жесток начин. Незряща гадателка е била пребита в дома си от недоволно семейство, ползвало услугите й.\nКриминалистите започват работа по случая след получен сигнал на 17 юли от 38-годишен мъж, намерил 69-годишната си майка пребита и в безпомощно състояние. Жената е незряща и живее сама в град Нова Загора. Тя е настанена в болнично заведение в град Сливен с фрактури на ръце и лицеви кости, както и с множество други наранявания с опасност за живота.\nСлед като анализират първоначално събраната информация, разследващите започват работа по три основни версии. Постепенно като водеща излиза, че престъплението е свързано с дейността на пострадалата като гадателка. В процеса на оперативните действия те установяват, че през 2016 г. жената била посещавана от семейство от град Котел, потърсило помощ в алтернативни методи за справяне със здравословен проблем. По първоначални данни, когато методите не довели до желания резултат, хората потърсили и други лица, занимаващи се с подобна дейност.\nМеждувременно решили, че 69-годишната жена умишлено им причинява беди и замислили отмъщение. Така на 15-ти срещу 16-те юли те проникнали в дома й докато спи и й нанесли множество удари с твърд предмет. След провеждането на редица процесуално-следствени и оперативно-издирвателни действия на 2 август в град Котел са задържани Д.С./58г./, синът му Г.Г./35г./ и 26-годишният Г.Б., всички жители на града.\nСлед доклад на случая в прокуратурата, мярката им за задържане била удължена до 72 часа, а с решение на Окръжен съд-Сливен на Г.Г. и Г.Б. е наложена мярка за неотклонение „домашен арест”, а на Д.С. - „парична гаранция”.


The supercars Sin Cars\nза страстта към суперавтомобилите Sin Cars\nРосен Даскалов е пилот, инжeнер, проектант на суперавтомобили, бизнесмен от град Русе. Започнал като картинг състезател от много ранна възраст, през 1989 година стига до националния отбор, след което полага основите на бизнеса си. През 2010 година стартира организирането на картинг състезания в България. Следващата стъпка е създаването на отбор.\nСлага началото на търсенето на идеалния според неговите представи автомобил за състезания, който е най-близък до картинга като стил и начин на управление. Сменя няколко коли, но нито една не отговаря на неговите критерии. Така при посещението на Аутоспорт 2012 се заражда и идеята да създаде свой собствен автомобил, подобен на картинг, но с впечатляващо излъчване и мощен двигател. Също така колата е трябвало да бъде напълно конкурентна на другите коли в класа си, както по качество и мощност, така и по цена. След една година и множество безсънни нощи упоритият труд дава резултат и екипът на СИН КАРС, единственият български производител на спортни и състезателни автомобили, представя своя пръв прототип СИН Р1. Няколко години по-късно автомобилите му SIN Cars вече са на европейски шампионат – пол позишън в състезанието на пистата Ногаро във Франция и второ място на пистата Ред Бул Ринг в Австрия. Следват редица признания и успехи, съвсем наскоро – второ място в клас PRO и трето генерално за SIN Cars и София Кар Моторспорт (български спортен отбор) на пистата Misano Adriatico – Италия, последното състезание от GT4-Европейски серии, състояло се в периода 2-4 октомври 2015г. Днес е тук при мен, за да ни разкаже малко повече за себе си и своите реализирани и все още нереализирани мечти.\nКога възникна страстта Ви към картинга и колите?\nАми…малко по-отдалече. Нашата фамилия е мотоспорт фамилия. Моят дядо се е занимавал с ремонт на комбайните в селото, където е живял. След това баща ми и чичо ми са тръгнали по пътя на това да му вземат мотора по времето, когато той не го кара. От там състезания и всъщност баща ми е доста изявен състезател по мотоциклетизъм и автомобилизъм от миналото. Аз започнах като малък да се изявявам с картинг. След това му помагах на него и оттам общо взето както казват: „Крушата не пада по-далеч от дървото.“\nКога и защо решихте да превърнете тази своя страст в бизнес?\nНашият така наречен „daily” (ежедневен) бизнес е бил свързан винаги с автомобилите. В смисъл такъв – занимаваме се с ремонт, поддръжка на автомобили, резервни части, продажба на автомобили също. Никога не е бил далеч от това, но тази доста голяма крачка, която направихме, за която Вие разказахте преди малко, беше продиктувана от съвсем импулсивно желание да си намеря подобен добър автомобил за мен- за състезания. Купих няколко автомобила, пробвах, видях, че не е чак кой знае каква голяма философия, както казваме от една гледна точка, но когато тръгнахме да се занимаваме по-навътре в нещата, се оказа, че е доста голяма философия. И така…\nОт къде и как започнахте и през какво преминахте, докато стартирате проекта по изработването на собствена марка автомобил?\nТова, което мога да кажа, е, че всичко започна от намирането на правилните хора, които могат да отговорят на въпросите, които аз имах да задавам. Нашите партньори в Англия, които имат дългогодишен опит, 30-40 години в този вид бизнес и индустрия… Съвсем случайно попаднах на правилните хора, помогнаха ми, насочиха ме в правилната посока, дадоха ми необходимите контакти… Трудностите са безкрайно много, основно защото ние искаме да направим нещата да се случват в България. Тук нямаме среда на младите, които са обучени в този вид дейност, нямаме опит в това производство, кадри и т.н. Това е най-големият проблем, който в момента срещам. От там нататък нещата не са толкова сложни, при положение че имаш правилните контакти и хора, които за различните дейности и проекти могат да извършат сателитни услуги и да помогнат за доразвитието и доусъвършенстването на даден вид детайл.\nКолко и какви коли сте създали към момента?\nНие към момента сме произвели неголям брой автомобили – около десетина, които са основно в две направления – състезателна, която е вече и хомологирана за GT-4 сериите в световните шампионати на FIA, и автомобил, който е предназначен за улична употреба- последния модел представихме във Франкфурт преди няколко седмици на панаира. Тези два автомобила, колкото изглеждат близки, толкова са и коренно различни, защото целите им са различни. Оказа се, че и автомобилът, който е предназначен за различен тип хора, но целещи се основно в индивидуалност, трябва да бъде доста луксозен, с интересни, съвременни функции… атрактивен, което беше допълнително предизвикателство в този вид работа.\nКакво е необходимо, за да се реализираш на международния и световен пазар?\nНеобходими са много усилия, много борба…Нищо не става лесно. Това е… технология, процеси, контакти, правилните хора, инвеститори… Всичко е една безкрайна редица от факти, които трябва да бъдат навързани като верижка в правилната последователност.\nУчаствали сте в редица състезания и изложения тук и в чужбина. Какви са експертните отзиви в чужбина за самите коли?\nСъстезанията и изложенията, в които сме участвали, основно са в английския шампионат GT Cup и в европейските GT4 серии. Общо взето до момента не сме пропускали изложения, свързани със спортно-състезателни автомобили през последните три години. Имаме три години участия в Англия, в най-престижното изложение. Тази година ще участваме в Индианаполис на панаира с нашите американски партньори; Франкфурт; напролет в Женева имаме участие…\nОбщо взето опитваме се да популяризираме максимално автомобила, защото по такива изложения основно идват хора, които обичат да гледат красиви и интересни автомобили, правят си снимки и след това снимките обикалят Интернет пространството. Потенциалните клиенти са такива, които рядко ще дойдат на такова изложение. Те общо взето си живеят в един по-друг свят, в частните си самолети, пътувайки напред-назад, не попадат изобщо в контакт с хора като нас. Но имаме контакти с някои хора от тези среди, презентирах автомобила, има много голям интерес към него и общо взето това е пътят. Ние търсим клиента, който желае ексклузивност, търси различие и е готов да заплати една сума за ръчно изработен автомобил.\nТрудно ли е в България за един млад предприемач да развива свободно и успешно своите идеи? С какви предизвикателства се сблъсква и как преодолява препятствията по пътя си?\nНие живеем в България и работим тук през целия си съзнателен живот. Аз имам фирма и в Германия, и в Англия. Мога да кажа, че в България при необходимото желание нещата могат да се случат дори доста по-лесно, отколкото в една част от европейските държави. Смея да кажа, че в някои неща сме доста по-облагодетелствани, но има естествено и бюрократични спънки по отношение на хомологацията – не може да става в България това. Поне в някои отношения сме доста назад от средното ниво в Европа, но пък в друго отношение аз мисля, че има и предимства. Твърдо заставам зад това да искам основните неща по нашия автомобил да се произвеждат в България.\nОсвен със създаването на СИН автомобилите, се занимавате и с останалата част от бизнеса си, включваща единствения оторизиран сервиз на марката БМВ за Русе. Дочух също така, че в ход е създаването на нова картинг писта… Как съчетавате ангажиментите между всички дейности?\nАз нищо не мога да направя сам, ние работим в екип. Хора, които ме подкрепят в тези начинания, естествено срещу заплащане, но все пак парите не са основния движещ фактор – аз смятам, че ние имаме един модел на поведение и на управление, опитваме се да водим и социална дейност. Провеждаме спартакиади, писта Русе, което е най-мащабното спортно мероприятие за град Русе и т.н. И покрай това ни дойде идеята, понеже картинг пистата, която имахме, не може да съществува – Мол-а, в който се помещаваше, фалира. В момента искаме да организизраме един център за следучебна дейност, където всяко едно дете може да бъде оставено от родителите си, примерно да прекарва времето след училище без ангажименти в полезни занимания като любими предмети- физкултура, рисуване, математика и т.н., при учители, които в свободното си време ще извършват този вид дейност. Съвместно с общината правим този проект. И естествено в двора на училището ще има една малка картинг писта, която през лятото ще може да се ползва. За съжаление през зимата – не.\nДобре. Кои са следващите предизвикателства, стоящи пред Вас? И докъде достигат мечтите Ви по отношение на SIN автомобилите?\nО, предизвикателствата са единствено и само свързани с тези автомобили. Естествено първата ни и основна задача е да организираме и да модернизираме фабриката, която се намира в Русе. Да можем да правим по десет автомобила на месец. Следващата задача е да мислим за нов модел, който след пет години трябва да смени съществуващия, така че имаме страшно много дейност и работа за следващите пет години поне пред нас.\nКак разбирате понятията амбиция и успех, и според Вас достатъчно ли е да бъдеш амбициозен, за да постигнеш успех?\nАз мисля, че е достатъчно. Ако човек мисли не за финансовия резултат, а за това, което иска да направи с любов и от душа, и от сърце, и влага всички усилия и амбиция за това нещо, нещата винаги ще се случат. А ако тръгне с финансовата сметка, която не е без значение, но ако се тръгне само с нея и се търси само печалбата, тогава нещата за мен се изкривяват и не винаги носят успех.\nНа всеки успял човек по пътя към успеха му се налага да прави някакъв вид жертви в името на постигането на крайната цел. Кое или кои са най-големите компромиси, които е трябвало да правите в името на успеха? И какво бихте казали на онези, които не смеят да поемат риска да направят подобни жертви?\nКомпромисът е включен в името на нашия автомобил – SIN CARS. „Sin“ означава грях. Нашият признат грях е това, че ние отделяме почти цялото си време за този проект в момента. Надявам се в бъдеще да имаме малко повече свободно време, но това означава семейство, деца, други интересни занимания, които са ми като хобита, да не успяват да получат никакво време.\nИмаме понякога в месеца 2 състезания, което означава, че два уикенда ще сме напълно заети. След това имаме презентации, участия в панаири и т.н.. Сами можете да се досетите, че времето страшно бързо свършва и не остава време за нищо.\nСамият Вие сте участвали в различни състезания като пилот на своите автомобили. При последното Ви пилотиране по време на участието в европейските серии GT4 на австрийската писта Ред Бул Ринг претърпяхте доста сериозна катастрофа, от която слава Богу се отървахте жив и здрав. Катастрофата трудно би могла да бъде наречена инцидент – на видеото съвсем ясно се вижда, че друг състезател – Йорг Вийбан, се опитва да ви избута от пътя. В очите на обикновения зрител като мен катастрофата изглежда направо като опит за убийство. Според Вас чувстват ли се останалите производители на автомобили от този клас застрашени от нарастващия успех на SIN автомобилите, на български коли на челни места? Какво загубихте и какво спечелихте от тази катастрофа?\nТова беше много неприятен инцидент. Предполагам, че никой не е знаел последствията, нито аз, нито другия пилот. Какво точно се случи след този сблъсък- това, което мога да кажа, е, че загубих една доста голяма емоция, а на моите роднини и на хората около мен създадох напрежение, страх и т.н., но пък спечелихме страшно много реклама и много слава. Днес говорих с един мой близък в Сингапур, който съвсем случайно е попаднал и е гледал видеото на катастрофата, искаше да сподели, пита ме как се чувствам и т.н. Общо взето отвътре, от самия автомобил, благодарение на това, че вътре е конструиран правилно и много сигурно, почти нищо не се усети, но наистина отвън изглежда много зрелищно и стряскащо. Да се надяваме, че няма да ми се случват повече такива неща и аз ще стоя основно зад стената на бокса, управлявайки и контролирайки отборите в бъдеще.\nКогато сме тръгнали към своя успех, невинаги се движим толкова бързо, колкото ни се иска, т.е. нещата невинаги се подреждат според нашите желания. Как възприемате провала, бил той и малък, и кое Ви мотивира в трудните моменти да продължите напред?\nИмам собствена психология. Не знам дали другите хора го възприемат по този начин. Провалът го възприемам като нещо, което е трябвало да се случи точно по този начин и е трябвало да ни научи на нещо. Анализираме много внимателно защо сме се провалили.\nПрез състезателния сезон на 2015 година имахме някои доста сериозни проблеми и оттам нататък след анализ се опитваме да елиминираме, да разберем къде е проблема, кои са грешките и да конструираме, да стъпим на здрава основа, и да започнем всичко по правилния начин. Така че абсолютно по никакъв начин не се демотивирам. Напротив казвам си – трябваше да стане така, за да можем в следващия момент да станем по-добри. Съветвам всеки, който има някакви проблеми, да се поучи от грешките си и да продължи напред.\nИмате ли други съвети към стартиращите български предприемачи? Кой според Вас е най-важния съвет, който бихте дали на хората, тръгнали в преследване реализацията на своите идеи, мечти и цели?\nАко работиш и живееш с мечтите си, можеш да постигнеш резултати.\nАко търсиш чисто комерсиалната част, тогава за мен нещата не се случват.\nВижте повече за Sin Cars:\nПосетете уебсайта на Sin Cars\nSin Cars в Facebook\nSin Cars в Youtube


Първи починал от коронавируса в Ивицата Газа - От деня\nВластите в Ивицата Газа съобщиха за първи смъртен случай от коронавируса в палестинския анклав, предадоха „Ройтерс“ и „Франс прес“. Здравното министерство в град Газа уточни, че жертвата е 77-годишна жена от град Хан Юнис с хронични заболявания. Тя пристигнала от съседен Египет на 19 май и незабавно била поставена под карантина в болницата в Рафа, където починала.\nГъсто населеният анклав, управляван от ислямисткото движение Хамас, регистрира по-малко от 20 случая на коронавируса от 22 март, когато бе обявено първото заразяване, и затвори границите си с Египет и Израел, за да избегне разпространяването на инфекцията. Ситуацията там обаче напоследък се влоши поради завръщането на местни жители, пребивавали досега в чужбина.\nПрограма Хоризонт От деня Covid-19 палестински територии


Различен поглед към света на бизнеса с „Мениджър на годината – ФИЛМЪТ“ - bTV Новините\nГледайте филма премиерно на 29 ноември от 16:00 часа по bTV\nПубликувано в 11:28 ч. 27.11.2020 г. - Обновено в 12:30 ч. 27.11.2020 г.\nИ през тази година списание „Мениджър“ проведе най-престижния конкурс за висши мениджъри в България. „Мениджър на годината“ се организира от 2007 година и отличава бизнес лидерите, които създават, прилагат и утвърждават най-добрите управленски практики, включващи спазването на високи етични стандарти и социална отговорност.\nЗа постиженията на бизнес ръководителите в страната е важно да се знае повече от всякога. Защото в днешните трудни времена са ни нужни силни лидери, които да ни преведат през трудностите и да ни дадат личен пример за това как бихме могли да се справим. Затова в годината на големите промени и предизвикателства списание „Мениджър“ продуцира документален филм с участието на финалистите и партньорите на конкурса. Водещ на филма е волейболната легенда Владимир Николов, чиято мисия е да събере националния отбор по бизнес, съставен от десетимата финалисти в конкурса „Мениджър на годината“ 2020.\n„Мениджър на годината – Филмът“ ще бъде излъчен на 29 ноември (неделя) от 16.00 часа по bTV. Телевизията е дългогодишен медиен партньор на конкурса.\nФиналистите в надпреварата са определени чрез специално създадена за конкурса методология, изпълнявана по традиция от консултантска компания „Делойт България“. При оценката на участниците се отчитат както финансовите им постижения, така и лидерските им качества чрез 360-градусови интервюта със служители и партньори. Приходите за 2019 г. на управляваните от финалистите компании сумарно са близо 3,5 млрд. лева, а общият брой служители, които осигуряват - 14 415.


Вергиния Генова - Поемите "Нощ" от Пейо Яворов и "Легенда за разблудната царкиня" от Димчо Дебелянов в контекста на литературното образование\nОбратно към: [Поемите "Нощ" от Пейо Яворов и "Легенда за разблудната царкиня" от Димчо Дебелянов в контекста на литературното образование][Вергиния Генова][СЛОВОТО]\nI. Методологическо въведение\nХудожественото произведение представлява един примерен модел на света и то функционира като такова, когато се чете в контекста на извънтекстовите връзки. Мартин Хайдегер също обобщава, че "стихотворението е собствена небивалица, поезия. То въ - образява дори там, където, както изглежда, из - образява. Стихо - творейки, поетът гради образи на възможна бивалица в нейното пребиваване" , т. е. лирическата творба предлага една възможна реализация на вътрешно насъбрали се потенциални активности. Или по-точно, прекодира душевните импулси в разбираеми за всички знаци.\nМетодологическата дилема се проявява, когато се стигне до въпроса как най-адекватно да се интерпретират те, така че да се достигне до втъкания в творбата смисъл, без да се наруши нейната семантична и емоционална цялост. Ролан Барт казва, че "преминаването от прочита към критиката представлява смяна на желанието. Човек желае вече не произведението, а своя собствен език" . Ние смятаме, че читателят, също така, извървява един път от себе си до творбата и от творбата отново към себе си, т. е. извършва движението на двойното отражение, оглеждайки произведението в себе си и себе си в произведението в търсене на смисъла. Резултатът от това действие е и интерпретацията на потърпевшата творба. Но като че ли за да ни успокои Яворов споделя мнението, че "не на грънчаря е да казва за какво ни трябват неговите гърнета: но той трябва да направи гърнетата, за да ги вземем от него" . По същия начин е и с истинските научни произведения. Те изказват това, което носят в себе си, но никога не се доизказват. Държат се почти като човешки създания, чийто и продукт са. Така че ние трябва да се простим с идеята, че ще можем да интерпретираме сто процента адекватно литературните текстове. Първо, защото почти винаги е на лице отместване във времето с всички произтичащи от това следствия, и второ, защото те са писани от друга душевност, която никога не може да бъде напълно идентична с нашата. Няма да добавяме и различното транслиране на духовните реалности, защото тогава проблемите при интерпретацията се умножават многократно.\nНо в основни линии литературознанието е фиксирало главните особености в литературните творби. Конкретно тук ни интересуват лиричните текстове, за това предимно се спираме на книгата на Никола Георгиев "Анализ на лирическата творба". Въпреки че той самия, смята, че тя е поостаряла за времето си, ние смятаме, че тя все още е приложима и добре функционираща, особено в рамките на анализирането на лирически текстове в средното училище. Никола Георгиев очертава интерпретаторските дилеми като тези: "Кой говори в лирическата творба?"; Лирическият човек и неговите имена, време, пространство; въпроси свързани с логиката на лирическите текстове и т. н. Някои от тези постановки ние сме използвали на практика в нашата работа. По отношение на главния въпрос за интерпретатора: как трябва да протече анализа Никола Георгиев посочва, че "анализът на лирическата творба съчетава две основни и само теоретически разграничими действия: анализирането й сама за себе си, иманентно, и съпоставката й с други художествени и нехудожествени явления" .\nВ работата си ние използуваме това схващане като акцентуваме върху междутекстовите връзки, правейки съпоставка между поемите "Нощ" на Пейо Яворов и "Легенда за разблудната царкиня" на Димчо Дебелянов. В този смисъл на практика прилагаме методическите указания да съпоставяме разглежданата творба с други лирически творби и с теоретическия модел на лириката, като съпоставката върви по линията на приликата, разликата и противопоставянето. Проследяваме сходствата и отликите в композиционната структура; в образната система от въведени лирически персонажи; в символиката; в трансформациите на лирическото пространство и време и т. н.\nСпециална част отделяме на въпроса: кой говори в лирическия текст. Въвеждаме термините: лирически аз, лирически говорител, лирически персонаж, лирически герой, като предполагаме, че те са предварително известни и познати на аудиторията. Имайки за предмет произведенията, свързани със символизма, изкушението да поставим знак за тъждество между автор и лирически герой, разбира се съществува, но ние по условие споделяме мнението, че "Творбата изгражда образ на лирическия човек, широкообхватен, движен от интимната единичност до общочовешкото..." и че, двата човека, реалният и лирическият, са свързани, но са качествено различни; лирическият човек е друг човек, ново осъществяване на човешкото начало.... Това бихме искали да стане ясно и за ученическата аудитория, за това и избрахме да разгледаме накратко и биографични данни за конкретните автори: Пейо Яворов и Димчо Дебелянов. Целта е именно да може да бъде усетена разликата между автор и лирически аз; между творец и творение. Произведенията да се възприемат като един продукт на дадено творящо съзнание, така че да могат да се правят паралели, да се извеждат причинно - следствени връзки, но не и да се поставя недвусмислен знак за тъждественост.\nВ изследвани поеми се служим с термина лирически говорител, който в "Нощ" изцяло се припокрива с лирическия аз. Също така въвеждаме и система от лирически герои. Основната двойка, която определяме, е широко функциониращата в Библията и във фолклорно - приказните сюжети, изразяващи се в присъствието на главните фигури: Той (царя) Я> Тя (царкинята). Този тип връзка е в класически вид в "Легенда за разблудната царкиня", докато в "Нощ" е преобърнат и разположен по хоризонтала. И в двете поеми е налице многогласие, което значително усложнява въпроса: кой, кога говори в лиричния текст. Монодиалоговите и диалогови форми са фиксирани в рамките на изследването.\nСъщо така за нас представлява интерес и хронотопът в двете поеми. Разглеждаме го във връзка с идентичната духовна реалност, която отразяват. Като доказателство използваме въведените образни атрибути в произведението. Подробно се спираме на символиката, чрез която са внушени еднаквите психични състояния. Ние се постарахме за по-голяма пригледност и удобство да разбием поемите на отделни части, което да улесни учениците при анализирането и съпоставянето. Почти навсякъде ние спазваме възприетата формула на работа: анализ на "Легенда за разблудната царкиня" спрямо анализа на "Нощ", последван от заключения и обобщения. В клас или в занятията в СИП и ЗИП, би могло да се следва същата постройка на интерпретацията. Разбира се, в практическото приложение на този тип методика включваме формата на беседа, като предоставяме пълна свобода и самостоятелност в мисленето на учениците. Не забравяме, че "критиката не е превод, а перифраза. Тя не може да претендира, че разкрива "съдържанието" на произведението..." . В този аспект би трябвало да се толерират различни интерпретации. Никола Георгиев обръща специално внимание и на това: "какво казва и какво не казва лирическата творба". Допълвайки за себе си неказаното ние изхождаме от това, което е вече казано експлицитно зададено и имплицитно внушено в текстовете. Преди всичко се стремим да открием смислопораждащия механизъм на транслиране на мисли, чувства и идеи от вътрешния духовен свят към външния. Да видим как една и съща духовна реалия може да битува по различен начин в различни произведения, но внушаваща едно и също послание. Обръщаме внимание на символите, които експлицитно или имплицитно указват конкретната духовна реалност. Поставяме си като крайна цел междутекстовата и символната взаимозависимост, да станат понятни за учениците, така че те да придобият умения сами да извличат общите идеи и мотиви, да откриват символите, носещи идентична духовна реалност, да правят нови съпоставки в търсене на интертекстуалността. Предимствата на този подход за изучаване на литературата според нас се коренят в това, че предоставят по-голяма свобода на интерпретациите, разширявайки кръгозора на подрастващите и създавайки условия за развитие на причинно - следствено логическо мислене. Предоставя се възможност не само за усвояване на учебния материал, но и за практическото му приложение, дори извън рамките на учебната програма. По този начин се създават условия за изграждане на собствени концепции по разглежданите проблеми, стимулира се творческото мислене и личната активност от страна на учениците.\nВ един смисъл ние сваляме маската от критиката, която претендира да бъде "всезнаеща и единствено вярна" и предоставяме на читателите възможността да изберат между един традиционен затворен прочит на текстовете, (който по условие е абсурден) и един широко отворен към интертекстуалността анализ. Смятаме, че по този начин влизаме в крак с новите условия и новото време, центрирайки една изконна нравствено - етична система и предоставяйки възможност за личен творчески и жизнен избор.\n© Вергиния Генова. Всички права запазени!